|  |  |
| --- | --- |
| **Назив пројекта**   1. **Пројектна повеља (Project Charter)** | Развој ГИС анализе за идентификацију области са високим ризиком од клизишта у Србији.  Скраћено: ГИС анализа ризика од клизишта. |
| **Основ пројекта** | Клизишта представљају један од најчешћих и најштетнијих геопроцеса у брдско-планинским подручјима. Под утицајем климатских промена, појачаних падавина и неадекватног коришћења земљишта, све чешће долази до појаве ових природних непогода. Потребно је развити алате за превентивно препознавање и картографисање ризичних зона. Употребом географских информационих система (ГИС), могуће је на основу просторних, климатских и геолошких података издвојити подручја подложна клизиштима и тиме допринети планирању и заштити становништва, инфраструктуре и природних ресурса. |
| **Циљеви и обухват пројекта** | Циљеви  Систематично прикупљање и анализа свих релевантних података који се односе на појаве клизишта, уз посебан акценат на падине, нагибе, литологију, количину падавина и историјске евиденције клизишта;  Просторна идентификација и картографски приказ критичних зона подложних клизиштима, заснован на интегрисаним подацима (геолошка подлога, климатски фактори и просторне карактеристике);  Практична примена резултата кроз ГИС модел и карте које могу служити као основа за планирање простора, студије заштите и управљање ризицима, као и за дигиталну доступност широј јавности.  Обухват  Истраживање ће бити ограничено на унапред дефинисано географско подручје и обухватиће проверене изворе података: дигитални модел терена (DEM), геолошке карте, климатске показатеље (падавине) и документоване случајеве клизишта у последњим деценијама. Индиректни утицаји клизишта на суседне области (нпр. миграције становништва, економске последице ван анализираног простора) неће бити разматрани, јер би то захтевало проширење обима рада и додатна теренска истраживања. |
| **Стејкхолдери** | **Корисници**: појединци, институције и организације које ће имати могућност да користе резултате овог пројекта за сопствене анализе или даља истраживања на сличну тему;  **Наручилац и финансијер:** проф. др Александар Пеулић, предметни професор;  **Пројект менаџер / тим:** Лука Павловић студент мастер студија ГИС-а |
| **Кључни догађаји** | Почетак пројекта: 27. август 2025.  Издвојени и за обраду припремљени релевантни  подаци за потребе реализације пројекта: 29. августа до 04. септембра 2025.  Успешна интеграција свих прикупљених података и  формирање ГИС базе: 05-09. септембра 2025.  Затворен пројекат и достављен извештај: 10-14. септембра 2025. |
| **Буџет пројекта** | Укупан буџет: 50 поена  Прикупљање, припрема и интеграција података: 15 поена  Анализа у ГИС окружењу: 25 поена  Извештај: 10 поена |
| **Претпоставке, ограничења и ризици** | **Претпоставке**   * Унапред дефинисан рок је довољан за успешну реализацију пројекта. * Подаци који ће се користити су довољно прецизни и доступни. * Пројект менаџер/ пројектни тим има основно предзнање из ГИС алата и анализа.   **Ограничења**   * Ограничен временски оквир за реализацију. * Недостатак теренских података за валидност модела. * Рад само у студентском капацитету, без институционалне подршке. * **Ризици** * Недоступност неких кључних података. * Техничке потешкоће при раду у ГИС окружењу. * Болест пројектног менаџера. |